**ՍՂԱԳՐՈՒԹՅՈՒՆ**

**ՀՀ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2024Թ. ԱՊՐԻԼԻ 12-Ի ՆԻՍՏԻ ՀԱՐՑՈՒՊԱՏԱՍԽԱՆԻ**

Վ.Սամսոնյան.

-Սկսենք հարցուպատասխանը, մարդիք հարցեր ունեն, մենք էլ սիրով կպատասխանենք: Խնդրեմ պարոն Հակոբյան:

Վ.Հակոբյան.

-Պարոն Սամսոնյան, իմ հարցը քաղաքացու կողմից է ուղղված, չեմ էլ ճանաչում այդ քաղաքացուն, խոսքը Հաղթանակի պողոտայի «Աննա բրաբիոն»-ի հատվածի մասին է, ցանկանում են իմանալ զբաղեցրած է արդյոք այդ հատվածը օրինական կերպով, թե ոչ, և որն է լինելու դրա հետագա ճակատագիրը:

Վ.Սամսոնյան.

-Առաջ եկած հատվածը վարձակալած պետք է լինի : Քանի որ մենք ուղղորդում ենք, որ մայթերի տեղադրված տաղավարները, որոնք խանգարում են մարդկանց անցուդարձին, զբոսաշրջային հատվածներին, պետք է ապամոնտաժվեն տեսնում ենք, որ արդեն 90 տոկոսը արված է, եթե մայթի մի փոքր առաջ եկած հատվածի մասին է խոսքը, ապա դա չի խանգարում և չի ապամոնտաժվելու: Ինչ որ ունենք վարձակալած է, գումարները վճարվում են, բնականաբար, ինչպես մյուս վարձակալած կամ առաջ եկած տաղավարների հետ կապված: Խնդրեմ պարոն Մալխասյան:

Կ.Մալխասյան.

- Իմ հարցը նույնպես Հաղթանակի պողոտայի մասին է, իրականում բազմաթիվ քաղաքացիներ և հարցնում են և գրում են, ես ասել եմ, գիտեմ, բայց ուզում եմ, որ Դուք էլ ասեք, պարոն Սամսոնյան, մի քնի տաղավարներ են մնացել, մարդիկ հարցնում են արտոնյալներ լինելու են, թե ոչ;

Վ.Սամսոնյան.

-Ես օֆիցիալ ասում եմ, որ չեն լինելու, արդարության սկզբունքն է գործելու, օրենքի դիմաց բոլորս էլ հավասար ենք, եթե մնացել է մի քանիսը, դրանք էլ կհեռացվեն:

Կ.Մալխասյան.

-Շնորհակալություն:

Գ.Մանուկյան.

-Պարոն Սամսոնյան, վերջին ընթացքում ոնց որ, թե քաղաքացիներին նախազգուշացման ծանուցումներ են բժանվում պարտքերի վերաբերյալ՝ հիմնականում գույքային՝ գույքահարկի և նախկին հողի հարկի վերաբերյալ է: Առիթից օգտվելով ուզում ենք հասկանալ, թե բյուջեի մեջ որ ավելացրեցին գույքահարկի գանձման տոկոսը, արդեն 1-ին եռամսյակն անցել է, դրանից կախված ինչ գործողություններ են կատարվել, ինչ ծրագրեր, հաշվարկների, վերահաշվարկները գործընթաց սկսվել է ճշգրտտման համար կամ որքան է տեղին կամ հիմնավորված պարտքի ծանուցումները;

Վ.Սամսոնյան.  
-Դեկտեմբերի 31-ն էր վերջնաժամկետը գույքահարկի, դրանից հետո պիտի ծանուցես, որ մարդիկ իրազեկվեն, չնայած գիտեն, բայց իրազեկվելուց հետո նախազգուշացում է, դրանից հետո իրավական ընթացակարգով է գնում առաջ՝ իրավաբանական բաժին, Ազդարար, հետո դեպի դատական պրոցես, որ կարողանանք գումարները գանձել:

Գ.Մանուկյան.

-Այդ դեպքում, եթե պետք է տարին ավարտվելուց ծանուցվեր, ապա եթե 2010թ-ից եղած 14 տարվա հին պարտքերը ինչու են հիմա ծանուցվում: 2021թ. հետո նոր դառել է գույքային հարկ և սկսել են հարկվել նաև կիսակառույցները, իսկ մինչև այդ կիսակառույցները կամ ապօրինի շինվածները չէին հարկվում, ու կոնկրետ դեպքով ասեմ 2021թ. հետո, երբ քաղաքացին ճշտելով և կադաստրային արժեքով և հաշվարկված գույքահարկով պարտաճանաչ վճարել է և անցնում է որոշ ժամանակ 14 տարի ծանուցվում է, որ X թիվ պարտք է, այդ թվում գումարած տույժ ու տուգանքները: Այդ դեպքում քաղաքացին ինչ անի: եզ համոզված եմ, որ նմանատիպ դեպքեր շատ կան, դա գալիս է բազայի անճշտությունից: Մենք սա քննարկել ենք, Ձեր կողմից էլ պատրաստակամություն եք հայտնել, որ հարկման բազան, գույքահարկի ծրագիրը պետք է կարգավորվի: Ինչ գործընթացներ են սկսվել նման տիպի պարտքերը ճշգրտելու կամ դատարան ներկայացնելու կամ եթե ավագանին ունի լիազորություններ մի ձևով այդ պարտքերը դուրս գրելու ուղղությամբ: Հնարավոր չէ այդ պարտքերը մի ձևով դեւրս գրվի, անիմաստ տեղը համայնքի վրա ուռճացված գույքահարկի բազա չմնա, խոչընդոտում է և դոտացիայի և մյու տեսակ հաշվարկներին, աշխատեն մաքրենք բազան:

Վ.Սամսոնյան.  
-Ընդունելի է, ավելի հստակ կլինի, քան գիտենանք կա ու չկա:Դե Մենք աշխատում ենք, բաժնի աշխատակիցները մանրակրկիտ աշխատում են հասցե առ հասցե: Մենք ունենք մի այսպիսի խնդիր, բնակիչներից շատերը երկրում չեն, դա բավականին մեծ թիվ է կազմում, նաև գույքահարկի մասով մեծ թվով մեքենաներ էլի երկրում չեն, օրինակ Ռուսաստանում, Ղազախստանում վարում են հայկական համարանիշներով, այնտեղ հարկային պարտավորություն առաջ չի գալիս, այստեղ ունենք խնդիր: Գույքահարկի մասով՝ բնակարանների հետ կապված օրենք է ընդունվել: Հիմա մեզ մոտ բնակչությունը և համատիրությանը գումար էին վճարում՝ 10 դրամ 1մետր և գույքահարկ էին վճարում: Բոլոր բազմաբնակարան շենքերի մուտքերի մոտ հայտարարություններ ենք փակցրել, որ բնակիչը գիտենա, որ 2021թ-ից գույքահարկ է մուծելու, անտեղի տույժեր, տուգանքներ չաշխատեն: Մարդը գիտենալով, որ ինքը ունի պարտավորություններ պետք է ,իր շահից ելնելով, գա ճշտի, որ տույժերի հետագայում չենթարկվի:

Աշխատակիցները որքան հնարարավոր է մանրակրկիտ աշխատում են, բայց էլի ունենք բացակայող անձանց խնդիրը:

Գ.Մանուկյան.

-Չէ խոսքը բացակայողների մասին չէ: Կոնկրետ դեպքով հստակ տեղեկանքները, վճարած փաստաթղթերը կան, որ քաղաքացին չունի պարտավորություն: 2021թ.-ից պարտաճանաչ վճարումները կատարել է:

Վ.Սամսոնյան.  
-2021թ-ից կիսակառույցները սկսել են հարկվել, թվով 164 կիսակառույցներ գույքահարկ են մուծելու 2021 թվականից, գուցե դա այդ 164 կիսակառույցներից մեկն է: Համապատասխան բաժնի լիազոր մարմինը թող պատասխանի:

Շ.Հակոբյան.

-Կադաստրում իրականացվել են փոփոխություններ, որի պատճառով տվյալները մեզ սխսլ են գալիս:

Վ.Սամսոնյան.  
-Բայց բնակիչը ինչու պետք է տուժի կադաստրի սխալի պատճառով:

Գ.Մանուկյան.

Կոնկրետ դեպքը ես փաստացի ասեմ 2010-2020 թթ. Իր կիսակառույցը հարկման ենթակա չի եղել, բայց 2021թ-ից, երբ կիսակառույցները սկսել են հարկվել, մարդը որպես առանձին գույքային միավոր կիսակառույցի հարկը վճարել է: Բայց հիմա նորից ծանուցվել է, որ 2010-2020 թթ. Չի վճարել և համապատասխան տարեկան հաշվարկն ու տույժերը հաշվարկվել են:

Վ.Սամսոնյան.

-Վերցրեք գործը ուսումնասիրեք, հետո կզեկուցեք, պարոն Հակոբյան:

Վ.Հակոբյան.  
-Պարոն Սամսոնյան, մի հարց ասեմ Շիրակացու փողոցի հետ կապված, մենք գրություն ենք գրել , բայց ոչինչ դեռ չի արվել, ոչ փոսալցվել է, ոչ չի փոսալցվել: Կասեք ինչ է լինելու:

Վ.Սամսոնյան.

-Տեսեք մենք ինչ ենք արել, քանի որ մեր տարածաշրջանում ասֆալտի գործարան չկա, գնացել 23 տ. ասֆալտ ենք բերել, կարողացանք լուծում տալ, բոլորս է տեսնում ենք, որ արդյունքը վատ չի ստացվել:

Իսկ փոսային նորոգումների հետ կապված մրցույթը շահող կազմակերպությունը կա, ընթացակարգը պիտի ավարտվի տեխհսկիչ և այլն, մի երեք օրից պարզ կդառնա, տվյալ կազմակերպությունը արդեն կսկսի լայնածավալ աշխատանք իրականացնել, մենք էլ պայմանավորվել ենք, որ 24 ժամից ավել չգնա, թեկուզ գիշերները աշխատեն, որ անհարմարություն չպատճառեն մեր բնակչությանը համար: Փոսային նորոգումն իրականացվում է, իսկ մնացած հիմնանորոգումները կլինեն սուբվենցիոն ծրագրով:

Վ.Հակոբյան.

-Չէ, չէ Շիրակացին ինչ եղավ:

Վ.Սամսոնյան.

-Շիրակացու 2,4 կմ-ի համար կառավարությանը 15 միլիոն գումարը ներկայացրել ենք: Ակնկալում ենք, որ կառավարության կողմից կհաստատվի: Որ վերջացրեցինք, տիկին Հարությունյանին ևս մեկ անգամ կհարցնեմ, թե ինչ եղավ:

Կ.Մալխասյան.

-Մենք կնպաստենք, որ իրականացվի, պարոն Սամսոնյան, գործուն քայլերով:

Կ.Սոսյան.

-Պարոն Սամսոնյան, երկու հարց ունեմ, երկուսն էլ շատ ծեծված թեմա է, բայց իմ կարծիքով պարտադիր պետք է քննարկենք; Առաջինը բազմաբնակարան շենքերի նկուղների մասին է: Ինչպես գիտենք բոլորը ջրի մեջ են, իսկ մեք ՛շենքերի վրա փակցրել ենք՝«ապաստարաններ» և սպասում ենք, որ Աստված միարասցե աշխարհաքաղաքական խառը վիճակ լինի նոր տեսնենք ինչ կլինի: Մարդիկ ուր պեք է իջնեն: Դա մեծ գումարների հետ կապված չէ:

Վ.Սամսոնյան.

- Ես զարմանում եմ մարդկանց անտարբերության վրա, ինչու չեն բարձրաձայնում, պահանջում համատիրություններից լուծումներ տալ: Խնդրեմ հասցեները տվեք, դա քաղաքապատկան գործառույթ չէ, համատիրություններ ենք ընտրել, գումարները տվել ենք, պետք է զբաղվեն, տվյալ շենքի առաջին դիտահորից բոլոր խնդիրների պատասխանատուն համատիրությունն է: Եթե չի անում, մենք պետք է կանչենք ասենք, որ անվտանգության խդիր կա, հիմքերը խարխլվել են, ուղղակի բնակիչն էլ պետք է գա, դուռը թակի և ասի գումար ենք տալիս: Հասկանանք, որ համատիրությունն է:

Կ.Սոսյան.

-Պարոն Սամսոնյան, ես հասկանում եմ Ձեր ասածը, բայց համատիրության հնարավորությունների սահմանում չ է շենքի խողովակ փոխելը, իսկ որ ասում ենք, գնում մաքրում են, դա տևում է 5-10 օր, որովհետև խնդիրը գլոբալ է:

Վ.Սամսոնյան.

-Համատիրություններին 30 մլն դրամ սուբսիդիա ենք տալիս, հիմա տվյալ շենքերը թող դիմում գրեն, սուսիդիայի մեջ ներառենք խողովակների փոխումը, գումարները տրամադրենք, խողովակները փոխեն:

Կ.Սոսյան.

-Ով փոխի: Չենք տվել դրա համար գումար:

Վ.Սամսոնյան.

-Համատիրությունը դիմում է գրում տվյալ հասցեի հետ կապված՝ ապաստարանի, կոյուղու խնդիրը, մենք գումար ենք հատկացնում, որ համատիրությունը կարողանա տվյալ գումարով այդ ծախսը հոգա:

Կ.Սոսյան.

-Շատ լավ, մյուս հարցս, պարոն Սամսոնյան, մեր քաղաքը շատ փոշու մեջ է: Մենք ինչ խնդիր ունենք, եթե քաղաքի գոնե գլխավոր փողոցները օրական երեք անգամ ջրենք:

Վ.Սամսոնյան.

-Կջրենք: Խնդիր չկա: Ջրում ենք: Բայց այդ փոշին առաջանում է երկրորդական փողոցների գրահեռացման համակարգերից, առաջ դուրս չէր գալիս, հիմա մի թեթև տեղում է գալիս, ամբողջ ցեխը փոշու տեսքով դուրս է գալիս: Աշխատում ենք Դորոժնիկ ընկերության հետ, խճապատում ենք: Փոշեկուլները գիշերներով աշխատում են:

Կ.Սոսյան.

-Տեսնում ենք, շատ լավ է:

Վ.Սամսոնյան.

-Ջրցանները առավոտյան ջրում են, ասել եմ օրվա ընթացքում էլ գնացեք, տեսեք, որտեղ թոզը շատ է, ջրեք:

Կ.Սոսյան.

-Շատ- շատ է, պարոն Սամսոնյան:

Վ.Սամսոնյան.

-Շատ է, շատ կջրենք, ջուրը խնդիր չէ, ավելի ինտենսիվ կջրենք:

Կ.Սոսյան.

-Շնորհակալություն:

Վ.Սամսոնյան.

-Խնդրեմ, տիկին Ադամյան:

Ս.Ադամյան.

-Իմ հարցը պարոն Սոսյանի առաջին հարցի հետ էկապված, կոնկրետ Կամո 75 հասցեի շենքի նկուղները լցված են: Բնակիչները ասում են. տվածներս մի մեծ բան չի համատիրությանը ոնց դիմենք:

Վ.Սամսոնյան.

-Թող դիմում գրեն մեզ, հասկանանք:

Վ.Սամսոնյան.

-Կամ սուբսիդիա կտրամադրենք, կամ կգնանք մեր միջոցներով, մեր մասնագետներով հարցը կլուծենք:

Վ.Սամսոնյան.

-Խնդրեմ, պարոն Մանուկյան:

Գ.Մանուկյան:

-Պարոն Սամսոնյան, տարեկան աշխատանքային պլանը հաստատվել է

ռիսկեր կան, որ սուբսիդիաների հետ կապված, արհեստական խոչընդոտներ կան

Վ.Սամսոնյան.

-Ճիշտն ասած, մեզ գրավոր դեռ չի եկել, պատասխանը-----չկա արհեստական խնդիր լավատեսությամբ եմ տրամադրված և 2023-2024 թթ. տեղափոխվածը կիրականացվի և 2024թ. կիրականացվի: Ունենք բավականին շատ ծրագրեր ունենք մեր քաղաքի համար:

Շնորհակալություն բոլորիցդ: